হরতাল শব্দটির অবিকৃত অর্থ ফিরিয়ে আনার জন্যে বামপন্থীরা অনেকদিন যাবত চেষ্টা চালিয়ে আসছে। হরতালের মত একটি জনগনের দাবী আদায়ের হাতিয়ারকে তারা নষ্ট হতে দিতে চায়নি। অনেকদিন যাবত তারা আপ্রান চেষ্টা করে আসছে। এর মধ্যে তারা বিভিন্ন সময় কিছুটা সফলও হয়েছে। কিন্তু পূর্নাঙ্গ সফলতা এর পূর্বে আসেনি যেমন এসেছে গত ১৮ ডিসেম্বরের ডাকা হরতালে। এই হরতালের দাবীগুলোও ছিল একেবারে জনগনের প্রানের দাবী। অনেক দিন যাবত অত্যাচারিত, নিপীড়িত, শোষিত হতে হতে তাদের মধ্যে যে ক্ষোভের বারুদ জমা হচ্ছিল সেগুলোর মধ্যে আগুন জ্বালানোর আহব্বান ছিলো বামপন্থীর আহুত এই হরতালে। জনগন বধির হয়ে বসে থাকেনি। তারা সাড়া দিয়েছে, তাদের বুকের ভেতরে পুঞ্জিত ক্ষোভের বারুদ আগুনের একটু ছোঁয়াচ পেয়েই দাউদাউ দাবানলের মতই জ্বলে উঠেছে।